РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14
от заседанието на Комисия ”Международна дейност” на ВСС,
проведено на 17.04.2013 г.

Днес, 17.04.2013 г. (сряда) от 11.30 часа, в зала 512 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова - отсъства
				 	Мария Кузманова
                			Милка Итова - отсъства
				Михаил Кожарев 

На заседанието присъства експертния сътрудник към комисията: Христина Тодорова – директор на дирекция „Международна дейност”.

1. ОТНОСНО: Писмо от Вероника Николова, съдия в Апелативен съд гр. София във връзка с поканата й за участие в заседание на работната група към Съвета на ЕС «Гражданско право» /формат «Несъстоятелност»/.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

1.1. Приема за сведение писмото от Вероника Николова, съдия в Апелативен съд гр. София във връзка с поканата й за участие в заседание на работната група към Съвета на ЕС «Гражданско право» /формат «Несъстоятелност»/.
1.2. Предвид писмото по т. 1, да бъде оттеглена от дневния ред за заседанието на ВСС на 18.04.2013 г. точката за командироването на Вероника Николова – съдия в АС-София за участие в заседание на експертна група за приложението на Регламент №1346/2000 на Съвета от 29 май 2000 г. относно производството по несъстоятелност, което ще се състои на 24 и 25 април 2013 г., в гр. Брюксел, Белгия.

2. ОТНОСНО: Въпросник от Европейската комисия относно прилагането на Регламент /ЕО/ № 1896/2000 от 12 декември 2006 г. за създаване на процедура за европейската заповед за плащане и на Регламент /ЕО/ № 861/2007 г. от 11 юли 2007 г. за създаване на европейска процедура за искове с малък материален интерес.
				
КОМИСИЯ „МЕЖДУНАРОДНА ДЕЙНОСТ”
Р Е Ш И:          

2.1. Въпросникът да се изпрати до председателите на районните, окръжните и апелативните съдилища и членовете на Националната съдебна мрежа за предоставяне на отговори съобразно тяхната компетентност, които да бъдат изпратени на Вероника Николова и Дарина Костова – членове на Националната съдебна мрежа, в срок до 8 май 2013 г.
           2.2. Възлага на Вероника Николова и Дарина Костова да обобщят отговорите и да ги изпратят на английски език по електронната поща на дирекция „Международна дейност” на ВСС в срок до 13 май 2013 г. 
	2.3. Обобщението да се внесе за заседание на комисия „Международна дейност” на 15 май 2013 г.

3. ОТНОСНО: Проект на Съвместна декларация на Върховния съвет на магистратурата на Румъния и Висшия съдебен съвет на Република България за взаимна подкрепа за постигане на целите, предвидени от Механизма за сътрудничество и проверка.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

3.1. ОДОБРЯВА текста на Съвместна декларация на Върховния съвет на магистратурата на Румъния и Висшия съдебен съвет на Република България за взаимна подкрепа за постигане на целите, предвидени от Механизма за сътрудничество и проверка.
3.2. Предлага на Висшия съдебен съвет да одобри текста на Съвместна декларация на Върховния съвет на магистратурата на Румъния и Висшия съдебен съвет на Република България за взаимна подкрепа за постигане на целите, предвидени от Механизма за сътрудничество и проверка.
3.3. Предлага на Висшия съдебен съвет да запознае заинтересованите институции и широката общественост с текста на Съвместната декларация и целите, които двете институции се стремят да постигнат с нея.

4. ОТНОСНО: Кандидатури на Катерина Енчева – съдия в Софийски градски съд и Светослав Стойнов – прокурор при РП-Варна, за вакантни позиции в ГД на Европейската комисия с краен срок за кандидатстване пред МВнР-20.04.2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

4.1. ОДОБРЯВА кандидатурите на Катерина Енчева - съдия в Софийски градски съд, за позиция DEVCO.B.1 и Светослав Стойнов – прокурор при Районна прокуратура гр. Варна, за позиция DEVCO.B.1;
4.2. ПРЕПРАЩА документите на кандидатите до дирекция „Човешки ресурси” в Министерство на външните работи в указания срок.
4.3. За следващо заседание на комисията, всеки член на комисия „Международна дейност” писмено да направи предложения за това, в кои дирекции и служби на ЕС следва да одобрява кандидатури на магистрати за командировани национални експерти.

5. ОТНОСНО: Предложение за възлагане на дирекция «Междуранодна дейност» да представи доклад /сравнителен анализ/ на съдебните системи на държавите-членки на ЕС, изготвен във връзка с инструмента за сравнение «Информационно табло на ЕС в областта на правосъдието».

КОМИСИЯ „МЕЖДУНАРОДНА ДЕЙНОСТ”
Р Е Ш И:          

5.1. Приема за сведение предложението за възлагане на дирекция «Междуранодна дейност» да представи доклад /сравнителен анализ/ на съдебните системи на държавите-членки на ЕС, изготвен във връзка с инструмента за сравнение «Информационно табло на ЕС в областта на правосъдието».

6. ОТНОСНО: Писма от Иван Маринов, главен секретар на Администрацията на Прокуратура на РБългария, във връзка с командироване в чужбина на представители на Прокуратурата на Република България и предоставяне на доклади на командировани в чужбина представители на ПРБ.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	6.1. ПРИЕМА ЗА СВЕДЕНИЕ  писмата от Иван Маринов, главен секретар на Администрацията на Прокуратура на РБългария, във връзка с командироване в чужбина на представители на Прокуратурата на Република България. 
	6.2. ПРИЕМА ЗА СВЕДЕНИЕ докладите на командированите лица, предоставине от Иван Маринов, главен секретар на Администрацията на Прокуратура на Рбългария.
	6.3. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

7. ОТНОСНО: Доклад от Недко Симов – зам. окръжен прокурор в Окръжна прокуратура гр. Смолян, относно участието му в заключителна среща на проектния екип на Европейската мрежа на съдебните съвети по проект  „Съдебна реформа II”, състояла се в периода 18-19 март 2013 г. в гр. Рим, Италия.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

7.1. Приема за сведение доклада от Недко Симов - зам. окръжен прокурор на Окръжна прокуратура гр. Смолян, относно участието му в заключителна среща на проектния екип на Европейската мрежа на съдебните съвети по проект „Съдебна реформа”, състояла се в периода 18 - 19 март 2013 г. в гр. Рим, Италия.
           7.2. Докладът да се предостави за запознаване на членовете на Висшия съдебен съвет на заседанието на Съвета на 25 април 2013 г.
           7.3. Докладът да се публикува на Интернет страницата на Висшия съдебен съвет /Раздел „Международно сътрудничество”/ „Европейска мрежа на съдебните съвети”/„Проекти на Европейската мрежа на съдебните съвети 2012 - 2013”/ „Съдебна реформа II”.

ПРЕДСЕДАТЕЛ 
НА КОМИСИЯТА:      /п/
					     	 СОНЯ НАЙДЕНОВА